Jy is hier > Oorde > Vrystaat > Eastco Parys Karavaanpark
Aanskou Eastco Parys Karavaanpark in 'n groter kaart
TEL: 083 379 2872
GPS: Teks S25 49.535 E27 30.572 - Hierdie is net van toepassings as jy reeds op die R500 is anders neem die GPS jou na die anderkant van die rivier.
'n Privaat geleë karavaanpark op die oewer van die Vaalrivier naby Parys in die Vrystaat. Geniet ons natuurskoon rivier omgewing en ontspan na hartelus. Eastco Parys Karavaanpark se gasvryheid verseker dat jou besoek aan ons net 'n plesier sal wees.
Neem die N1 vanaf Gauteng en 35km na die Grasmere tolhek neem die Potshefstroom/Vanderbyl afrit en draai regs. Ry aan vir 11km en draai links in die Lindequiesdriftpad. Ry weer 11km en draai regs op die R500 na Parys. 4.5km verder kry jy ons aanwysingsbord.
Ons het 26 sementblad staanplekke, party onder skadunette en ander onder koeltebome of in die sonskyn. Elke staanplek het sy eie kragpunt, water en braai area. Ons ablusies is netjies en silwerskoon.
Ontspan op die rivieroewer met 'n vislyn in die water of met 'n skemerkelkie in die hand. Vir die avontuurlustige vakansieganger is daar "white river rafting" nie te ver van die oord. Probeer kunsvlieg hengel of besoek een van die talle wildreservate in die omgewing. Ons groot aantal voëlspesies sal aan die voëlkyker ure se plesier verskaf. In Parys, slegs 13km ver geleë, is groot kettingwinkels en restaurante.